 Mama nnukwu Jessie Onuigwe bụ onye ọrụugbo si nobodo Akabọ Osumenyi dị nAnambra Steeti kọwara etu o ji were ọrụugbo zụọ ụmụ ya anọ.Ọ sị na ọ bụ ọrụugbo a mere ahụ ji sie ya ezigbo ike dịka ọ nọ afọ otu narị na anọ ugbua.Mama Jessie sị na ọ mụrụ ụmụ anọ na ụmụụmụ otu narị na iri abụọ na anọ.O kwuru na ọ bụ ịkọ ugbo ka o ji malite ụwa bụ nke nyere ya ego o ji zụọ ụmụ ya.Ada ya nwaanyị bụ Patience Uzoma Oguine dị afọ iri asaa na asatọ sị na di mama Jessie bụ nna ya nwụrụ mgbe ọ dị obere.Na ọ bụ mama zụpụtara ha ruo mgbe ha tolitere lụọ dị.Ọ sị na a mụrụ mama Jessie Onuigwe nafọ 1915.Mama Jessie gara nihu kwuo na ọ bụ iri nri Ndigbo na ikpere Jesus mere o ji gbasie ike.Kirie ihe o kwuru nuju. 